
Број: 05-96-59/2024
Датум: 17.10.2024.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора Јокић Иве из Зворника, за издавање еколошке дозволе за објекат трансформаторске станице БТС 10/0,4 kV 630 kVA „ЈОКИЋ“ који се налази на локацији Зворника, од 09.09.2024.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору Јокић Иви из Зворника, ЕКОЛОШКА ДОЗВОЛА за објекат трансформаторске станице БТС 10/0,4 kV 630 kVA „ЈОКИЋ“ који се налази на локацији Зворника, на грађевинској парцели означеној као к.ч. број: 5330/13 К.О. Зворник. 
2. Опис постројења за које се издаје еколошка дозвола:
Еколошка дозвола се издаје за:

· објекат трансформаторске станице БТС 10/0,4 kV 630 kVA „ЈОКИЋ“
3. Инвеститор Јокић Иво из Зворника,  дужан је:
3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужно је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор Јокић Иво из Зворника, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.   Заштита ваздуха и заштита од буке

        У току изградње: 

· Брзину вожње транспортних средстава прилагодити условима пута. 

· У случајевима изградње приступних путева радове изводити уз минимално нарушавање изгледа околине. 

· Вршити редовно провјеру техничке исправности мотора и механизације и користити гориво са ниским садржајем сумпора. 

· Код организовања и извођења радова користити технички исправне уређаје и возила како би се смањила емисија загађујућих материја у ваздуху. 

· Вршити орошавање ископаног материјала ради одржавања оптималне влажности и спречавања појаве прашине. 

· Вршити орошавање и полијевање водом транспортних путева. 

· Користити атестиране уређаје који морају бити конструисани или изоловани да у спољну средину не емитују буку преко дозвољеног нивоа. 

· Уградити потребне блок станице којима се ограничава запремина гаса која може истећи у случају хаварије. 

        У току експлоатације: 

· Сва уграђена технолошко-машинска опрема и инсталације морају одговарати важећим стандардима и нормама квалитета што ће се потврдити потребним атестима и употребним дозволама за све машине које буду инсталисане. 

· Мониторинг основних полутаната загађења ваздуха вршити у непосредној близини објекта у случају акцидената, једном у три године или по налогу инспектора. 

· Ниво буке који се емитује, треба да задовољи параметре прописане у Правилнику о граничним вриједностима интензитета буке („Службени гласник Републике Српске“, број 2/23).
· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).

· Повремено ће се јављати бука од возила (превозних средстава), возила за одвоз сировина и одвоз готових производа, али узимајући у обзир њихов мали број и њихово појединачно кориштење, тај утицај није значајан те стога није потребно прописивати посебне мјере заштите од буке. 

· Вршити редован преглед и испитивања исправности уређаја, машина и опреме и вршити одржавање истих према упутству произвођача. 

· Уређаји, опрема и машине који емитују буку морају бити атестирани и тако конструисани или изоловани да у спољну средину не емитују буку. 

· Испитивања опреме, машина и уређаја, мора се вршпити у складу са законском регулативом која регулиша ову област. 

3.3.2.    Заштита вода и земљишта

      У току изградње:

· У случају излијевања загађујућих течности предузети одговарајуће мјере у складу са Законом о заштити вода („Службени гласник Републике Српске“, бр. 53/02, 92/03, 121/12 и 74/17). 

· У случају да дође до негативних посљедица по водне објекте или режим вода, због нестручног руковања објектом или усљед хаварије, одмах предузети мјере и санирати све настале штете о свом трошку. 

· Депоновање ископног материјала не вршити у кориту и уз обале водотока, или зонама санитарне заштите као и зонама високог ризика од загађења вода. 

· Забрањено је истресање ископног метеријала у водоток. 

· Изнајмити мобилне кабине за тоалет и настале санитарне отпадне воде збрињавати у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник Републике Српске“, број 68/01). 

· За приступ траси ТС користити искључиво постојеће путеве. - Уклоњено плодно земљиште депоновати на за те намјене одређена мјеста (депоније плодног земљишта) и исто користити за хумузирање рова. 

· Скидање слоја плодног земљишта обављати када је тло умјерено влажно. - Висина слоја плодног земљишта привремено похрањеног на депонији не смије бити виша од 2 метра. 

· Депоновано плодно земљиште не смије бити гажено механизацијом и транспортним средствима. 

· Депонија плодног земљишта не смије бити загађена хемикалијама (моторна уља, нафта и сл.). 

· Депонија плодног земљишта не смије бити изложена ерозији изазваној водом или вјетром. Извођачима радова треба строго нагласити одговорност чувања све околне вегетације и земљишта унутар и изван грађевинске зоне. 

· Није дозвољено сервисирање машина и возила на предметној локацији, испуштање уље, нафте и других опасних материја у земљиште, а уколико се деси хаварија ове врсте, ове површине санирати скидањем слоја земље, замјеном новим слојем и озелењавањем. 

· Уклањање постојеће вегетације извршити само гдје је то пројектом утврђено, а сјечу шуме свести на минимум. 

· Осигурати градилиште саобраћајним знаковима и сигналима при прокопу или бушењу трасе испод путева. 

· Читава околина прекопаног пута мора бити доведена у првобитно стање. 

       У току експлоатације:

· Опасни отпад отпремати по настајању количине рентабилне за отпрему (трафо уља) а у складу са Правилником о управљању отпадним уљима („Службени гласник Републике Српске“, број 9/22); 

· Локацију редовно одржавати (кошење траве, уклањање ситног растиња и сл.). 

· Радници на одржавању у интервентном возилу држати одговарајуће количине адсорбенса-средства за суво чишћење тла и радних површина, истим дјеловати у случају интервенције код просипања уља, мазива, горива и др супстанци. 

· Оборинске „чисте“ воде одводити посебним колекторима у природни реципијент.
· Само пречишћене воде испуштати у крајњи реципијент у складу са Правилником о условима за испуштање отпадних вода у површинске воде („Службени Гласник Републике Српске“, број 44/01). 

· Испитивање квалитета отпадних вода потребно је спроводити у складу са водном дозволом или по налогу инспектора. 

· Поштовати мјере и ограничења за коришћење земљишта у заштитном појасу са аспекта изградње ТС. 

· На основу очекиваних утицаја рада предметног погона на земљиште, може се донијети закључак да нема потребе за посебном заштитом земљишта на овој локацији. 

· Комунални отпад се не репродукује јер се ради о постројењу без посаде.
· Локацију редовно одржавати (кошење траве, уклањање ситног растиња и сл). 

· Опасни отпад отпремати по настајању количине рентабилне за отпрему (трафо уља). 

· Одговорно лице дужно је да се придржава мјера Плана управљања отпадом у складу са Законом о управљању отпадом („Службени гласник Републике Српске“, број 111/13, 106/15, 16/18, 70/20, 63/21 и 65/21).
3.3.3.    Мјере за управљање отпадом
· Придржавати се Плана управљања отпадом, припремљеног у складу са чланом 22. Закона о управљању отпадом („Службени гласник Републике Српске“, бр. 111/13, 106/15, 16/18 и 70/20, 63/21 и 65/21).

· Отпад који настаје на локацији, прикупљати и раздвајати на мјесту настанка у складу са Правилником о категоријама, испитивању и класификацији отпада („Службени гласник Републике Српске”, бр. 19/15 и 79/18), исти складиштити у намјенске контејнере и посуде, те збрињавати на основу уговора са овлаштеним лицима.

· Обезбиједити мјесто за постављање контејнера за привремено одлагање чврстог отпада који настаје у процесу експлоатације, а простор на коме ће се налазити контејнери за отпад заштити од атмосферских утицаја.

· Обезбиједити мјесто за постављање адекватних посуда за привремено складиштење опасних материја као што су отпадна уља, мазива и горива, која настају у току рада у процесу експлоатације, тако да ове опасне материје не дођу у контакт са земљиштем и исте збрињавати са овлашћеном институцијом.

· На локацији, на уређено мјесто, поставити довољан број намјенских водонепропусних контејнера и посуда за привремено складиштење неопасног и опасног отпада, са јасном назнаком о којој врсти и категоријама опасности се ради.
· Забрањено је мијешање различитих категорија опасног отпада или мијешање опасног отпада са неопасним отпадом, а приликом складиштења отпада предузимати неопходне мјере прописане Законом о управљању отпадом како би се избјегла опасност по здравље људи и загађивање животне средине. 

· Опасан отпад сакупљати одвојено, на начин да се онемогући загађивање и штета по животну средину, привремено складиштити и збрињавати у сарадњи са овлаштеним предузећем. 

· Водити мјесечну и годишњу евиденцију о количинама насталог отпада.
· Закључити Уговоре са овлашћеним институцијама за збрињавање свих врста отпада.
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Врсте отпада које настају у фази рада пострјења и које се морају адекватно збринути:
Табела бр.1: Врсте  отпада које се могу јавити на предметној локацији

	Шифра 
	Назив отпада 

	13 
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 И 19) 

	13 03 
	Отпадна уља за изолацију и пренос топлоте

	13 03 07* 
	Mинерална нехлорована уља за изолацију и пренос топлоте

	13 03 08* 
	Синтетичка уља за изолацију и пренос топлоте

	13 05 
	Садржај сепаратора уље/вода

	13 05 06* 
	Уља из сепаратора уље/вода

	13 05 07* 
	Зауљена вода из сепаратора уље/вода

	16 
	ОТПАДИ КОЈИ НИСУ ДРУГАЧИЈЕ СПЕЦИФИЦИРАНИ У КАТАЛОГУ

	16 02 
	Отпади од електричне и електронске опреме

	16 02 14 
	Одбачена опрема другачија од оне наведене у 16 02 09 до 16 02 13

	16 02 15* 
	Опасне компоненте уклоњене из одбачене опреме

	16 02 16 
	Компоненте уклоњене из одбачене опреме другачије од оних наведених у 

16 02 15

	20 
	КОМУНАЛНИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ), УКЉУЧУЈУЋИ ОДВОЈЕНО САКУПЉЕНЕ ФРАКЦИЈЕ 

	20 01 36 
	Одбачена електрична и електронска опрема другачија од оне наведене у 20 01 21, 20 01 23 и 20 01 35

	20 03 01 
	мјешани комунални отпад 


  Напомена: Опасни отпад у Каталогу отпада има ознаку звијездице (*)
             3.3.4.   Мјере превенције несретних догађаја

· За спречавање евентуалних акцидентних ситуација и регулисања понашања запослених радника у случајевима оштећења, хаварије постројења, инсталација, пратеће опреме и средстава, треба се придржавати свих мјера заштите и дефинисаних поступака понашања у упуствима за рад и одржавање опреме и средстава, интерним упуствима корисника, као и мјере заштите на раду и противпожарне заштите, предвиђених одговарајућим Правилницима, Елаборатима, Плановима, Законима и другим прописима.
3.3.5.   Мјере након затварања постројења
· Локацију постројења вратити у задовољавајуће стање, уклонити сав материјал.
· Терен локације потпуно рекутивисати (затравнити, нанијети слој хумуса и озеленити предметну површину и извршити процјену утицаја на животну средину за ову дјелатност.

· Извршити озелењавање кориштених површина на локацији.

         3.4. Инвеститор, Јокић Иво из Зворника, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
         4.1. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број 124/12).
Табела бр. 2: Граничне вриједности, толерантне вриједности и граница толеранције за заштиту здравља људи
	Период узимања средње вриједности мјерења
	Гранична вриједност
	Граница толеранције
	Толерантна вриједност

	Сумпор – диоксид

	Један сат
	350 µg/m3
	150 µg/m3
	500 µg/m3

	Један дан
	125 µg/m3
	-
	125 µg/m3

	календарска година
	50µg/m3
	
	50 µg/m3

	Азот - диоксид

	Један сат
	150 µg/m3

	75 µg/m3
	225 µg/m3

	Један дан
	85 µg/m3
	40 µg/m3
	125 µg/m3

	Календарска година
	40 µg/m3
	20 µg/m3
	60 µg/m3

	Суспендоване честице (МР10)

	Један дан
	50 µg/m3
	25 µg/m3
	75 µg/m3

	Календарска година
	40 µg/m3
	8 µg/m3
	48 µg/m3

	Суспендоване честице (МР2.5)Стадијум 1

	Календарска година
	25 µg/m3
	5 µg/m3
	30 µg/m3

	Суспендоване честице (РМ2.5)Стадијум 2

	Календарска година
	20 µg/m3
	-
	20 µg/m3

	Олово

	Један дан
	1 µg/m3
	-
	1 µg/m3

	Календарска година
	0,5 µg/m3
	0,5 µg/m3
	1 µg/m3

	Бензен

	Календарска година
	5 µg/m3
	3 µg/m3
	8 µg/m3

	Угљен моноксид

	Максимална дневна осмочасовна вриједност
	10 µg/m3
	6 µg/m3
	16 µg/m3

	Један дан
	5 µg/m3
	5 µg/m3
	10 µg/m3

	Календарска година
	3 µg/m3
	-
	3 µg/m3


Табела бр.3: Циљна вриједност за суспендоване честице PM 2.,5
	Период узимања средње вриједности мјерења
	Циљна вриједност

	Календарска година
	25 µg/m3


Табела бр. 4: Циљна вриједност за приземни озон
	Циљна вриједност за приземни озон (О3)

	Циљ
	Период рачунања просечне вриједности
	Циљна вриједност

	Заштита здравља људи
	Максимална дневна осмочасовна средња вриједност
	120 µg/m3 се несмије прекорачити у више од 25 дана по календарској годину у току три године мјерења

	Заштита вегетације
	Од маја до јула
	Вриједност АОТ40 (израчунати из једночасовних вриједности) 18000 µg/m3 по часу у току 5 год. мјерења


Табела бр.5: Циљна вриједност за арсен, кадмијум, никл и бензо(а)пирен
	Загађујућа материја
	Циљна вриједност

	Арсен 
	6 ng/m3

	Кадмијум 
	5 ng/m3

	Никл
	20 ng/m3

	Бензо(а)пирен 
	1 ng/m3


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у четвртој зони. Дозвољени нивои вањске буке дати су у сљедећој табели. 

Табела бр. 6:  Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент – површинске воде морају да буду у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01). 
Табела бр. 7:  Дозвољене граничне вриједности параметара у отпадним водама које се могу испуштати у површинске воде
	Р.б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	1.
	Температура воде
	°C
	30

	2.
	pH
	jedinice pH
	6,5-9,0

	3.
	Талог након 0,5 часова таложења
	ml/l
	0,5

	4.
	Електропроводљивост 
	µS/cm
	-

	5.
	ХПК
	gO2/m3
	125

	7.
	Амонијачни азот
	gN/m3
	10

	8.
	Нитритни азот
	gN/m3
	1

	9.
	Нитратни азот
	gN/m3
	10

	10.
	Укупни азот
	gN/m3
	15

	11.
	Укупни фосфор
	gP/m3
	3

	12.
	Сулфати
	g/m3
	200

	13. 
	Хлориди 
	mg/m3
	250

	14.
	Гвожђе
	mg/m3
	2000

	15.
	Цинк
	mg/m3
	1000

	16.
	Олово
	mg/m3
	10

	17.
	Бакар
	mg/m3
	300

	18.
	Арсен
	mg/m3
	100

	19.
	Кадмијум
	mg/m3
	10

	20.
	Никл
	mg/m3
	10

	21.
	Манган
	mg/m3
	500

	22.
	Минерална уља
	mg/m3
	500


           5.   Мониторинг
         5.1.  Одговорно лице Јокић Иво из Зворника, дужно је спроводити мониторинг загађујућих материја у периоду важења еколошке дозволе како је прописано у табели:
Табела број 8: План мониторинга     
	Предмет 

мониторинга 
	Параметар који се осматра 
	Мјесто вршења мониторинга 
	Начин вршења мониторинга одабраног фактора/ врста опреме за мониторинг 
	Вријеме вршења мониторинга сталан или повремен мониторинг 
	Разлог због чега се врши мониторинг одређеног параметра 

	Фаза експлоатације
	Квалитет воде
	Извршити анализу вода на одређеном емисионом мјесту 
	Испуст отпадних вода 
	Узимање узорака воде и њихова анализа у лабораторији 
	У складу са водном дозволом или по налогу инспектора 
	Утврђивање утицаја отпадних вода на квалитет површинских и подземних вода 

	
	Квалитет ваздуха
	Изршити мјерење параметара показатеља квалитета ваздуха
SO2, NO2, CO, O3 и PM10.
	Улаз у кругу погона трафостанице (мјерно мјесто 1) 
	Теренско испитивање мобилном аутоматском опремом 
	Испитивање квалитета ваздуха потребно је спроводити једном у три године или по налогу инспектора . 
	Утврђивање утицаја на квалитет ваздуха

	
	Ниво буке
	Извршити мјерење нивоа буке у круг постројења 
	Улаз у кругу погона трафостанице (мјерно мјесто 1)  
	Мјерење портабл уређајима 
	Једном у току године или по налогу инспектора 
	Утврђивање утицаја буке на животну средину 

	
	Квалитет земљишта
	Визуелно надгледање површина локације

	На локацији погона
	Узимање узорка земљишта

	По налогу инспектора 
	Просипање сировина, отпада


	
	Ниво електромагнетног зрачења

	Извршити мјерење нивоа електромагнетног зрачења

	На локацији погона

	Теренско испитивање мобилном аутоматском опремом
	Једном у току године или по налогу инспектора
	Утврђивање утицаја електромагнетног зрачења на животну средину


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „РАДИС“ д.о.о. Источно Ново Сарајево.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, Јокић Иво из Зворника, дана 09.09.2024.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за објекат трансформаторске станице БТС 10/0,4 kV 630 kVA „ЈОКИЋ“ који се налази на локацији Зворника, на грађевинској парцели означеној као к.ч. број: 5330/13 К.О. Зворник.
         Уз Захтјев су достављени Докази, које је урадила овлашћена институција „РАДИС“ д.о.о. Источно Ново Сарајево која поседује лиценцу за обављање дјелатности из области заштите животне средине, број: 9-Е/21 од 25.02.2022.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број: 851-08/24 од августа 2024.године, приложио и сљедећу документацију:
· Локацијске услове, Одјељење за просторно уређење, Градска управа Града Зворник, број: 04-364-150/2023 од 23.04.2024.год.
· Копију катастарског плана, Републичка управа за геодетске и имовинско – правне послове Бања Лука, ПЈ Зворник, КО Зворник, ур број: 21.21-952.4-2-104/2024-1 од 08.03.2024.год.
· Лист непокретности –број: 6, Републичка управа за геодетске и имовинско – правне послове Бања Лука, ПЈ Зворник, К.О. Зворник, број: 21.21-952.4-1-448/2024-1 од 08.03.2024.год.

· Технички опис (дио) из главног пројекта.

· План управљања отпадом, „РАДИС“ д.о.о. Источно Ново Сарајево, број: 852-08/24 од августа 2024.године.

· Доказ о уплати градске административне таксе.
          Докази уз захтјев за издавање еколошке дозволе су обрадили предметно постројење гдје се наводи сљедеће: разводно постројење или трафостаница је дио система за производњу, пренос и дистрибуцију електричне енергије. Разводна постројења трансформише напон са високих вредности на ниске, или обрнуто, или врше било коју од неколико других важних функција. Од електрана до потрошача, електрична енергија може тећи кроз неколико разводних постројења (трафостаница) на различитим напонским нивоима.

Трансформаторска станица је предвиђена као блиндирани самостојећи објекат са спољашњим послуживањем који се састоји из три засебне цјелине/просора. Простор за смјештај средњенапонског разводног постројења, простор за смјештај нисконапонског разводног постројења и простор за смјештај енергетског трансформатора снаге до 630 kVA. Приступ разводном постројењу средњег и ниског напона је планиран са дуже стране слободностојећег објекта кроз врата са уграђеним жалузинама чиме се обезбјеђује хлађење просторије. Приступ у трансформаторски блок планиран је кроз једна засебна двокрилна врата са уграђеним жалузинама чиме се обезбјеђује хлађење просторије предвиђене за смјештај трансформатора. Како је предвиђена употреба уљног енергетског трансформатора до 630 kVA, испод трансформатора је планирана уљна јама за прихват евентуално исцурелог уља, са решетком од вучене мреже за смјештај камена гранулације5-8 cm у слоју од 15 cm ради спречавања преношења пожара.
       У трансформаторској станици је предвиђена уградња једног уљног енергетског трансформатора 10/0,4 kV, 630 kVA ,Minel Trafo" Младеновац, тип: EDK 630-10.Трансформатор је смјештен у трансформаторски простор величине 2250 mm x 1450 mm што је довољно за смјештај трансформатора снаге до 630 kVA. Трансформатор са точковима је постављен на два челицна носача U14 који стоје на челичним носачима 112. Након постављања трансформатора точкови су усидрени. Хлађење трансформатора врши се природним путем, циркулацијом хладног и топлог ваздуха кроз жалузине постављене на улазним вратима трафо бокса и на додатним отворима на задњем дијелу објекта трансформаторске станице.

Средње напонски блок 12 kV, се састоји од једне трафо ћелије, двије водне ћелије и једне мјерне 10 kV ћелије. Трансформаторска ћелија 12 kV, 50 Hz, 630 A, опремљена је аутопнеуматским растављачем типа FN5-12RL/630A, са прекострујном заштитом за трополно искључење и дограђеним носачем за високонапонске осигураче, или еквивалентним. Водне ћелија 12 kV, 50 Hz, 630 A, опремљене су аутопнеуматским растављачем типа FN5-12D/630A, са ножевима за уземљење. Мјерна ћелија намењена за трофазно тросистемско мерење утрошене електричне енергије.
       Трансформатор се од преоптерећења штити контактним термометром који је уграђен на мјесто најтоплијег уља и Buholc релејом који дјелују на исклоп раставне склопке у трафо пољу SN блока. Трансформатор се од кратког споја на 10 kV страни штити високоучинским високонапонским осигурачем VVK 30 A.
       Спојни вод између високонапонске стране трансформатора и одговарајућег средњенапонског поља изведи се са три једножилна кабла изолирана умреженим полиетиленом називног, напона 10.(20) kV, 3x (XHE 49-A 1×50/16 mm). Размак обујмица за фиксирање кабла износи максимално 600 mm. Каблови су на размаку од 1,0 m увезани пластичним везицама и чине увезан сноп.

       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 11.09.- 11.10.2024. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- одјељење за просторно уређење
- архива

- евиденцији

